**ETIKOS ILGALAIKIO PLANO RENGIMAS**

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Etikos bendrosios programos (toliau – BP) įgyvendinimo rekomendacijų dalyje *Veiklų planavimo ir kompetencijų ugdymo pavyzdžiai.* Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis [Švietimo portale](https://emokykla.lt/) pateiktos BP [atvaizdavimu](https://www.emokykla.lt/bendrosios-programos/pagrindinis-ugdymas/21?st=2) su mokymo(si) turinio, pasiekimų, kompetencijų ir tarpdalykinių temų nurodytomis sąsajomis.

Kompetencijos nurodomos prie kiekvieno pasirinkto koncentro pasiekimo.

Spustelėjus ant pasirinkto pasiekimo atidaromas pasiekimo lygių požymių ir pasiekimui ugdyti skirto mokymo(si) turinio citatų langas.

Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos ikonėlės atsiveria langas, kuriame matoma tarpdalykinė tema ir su ja susieto(-ų) pasiekimo(-ų) ir (ar) mokymo(si) turinio temos(-ų) citatos.

Pateiktame ilgalaikio plano pavyzdyje pateikiamas preliminarus 70-ies procentų Bendruosiuose ugdymo planuose dalykui numatyto valandų skaičiaus paskirstymas: :

* stulpelyje *Mokymo(si) turinio tema* yra pateikiamos Etikos bendrosios programos (toliau – BP) tema ar probleminis klausimas, kuriuos mokytojas gali pasipildyti/pasikeisti savo nuožiūra;
* stulpelyje *Val. sk.* yra nurodytas galimas nagrinėjant temą pasiekimams ugdyti skirtas pamokų skaičius. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
* stulpelyje *30 proc. val.* mokytojas, atsižvelgdamas į mokinių poreikius, pasirinktas mokymosi veiklas ir ugdymo metodus, galės nurodyti, kaip paskirsto valandas laisvai pasirenkamam turiniui;
* stulpelyje *Kompetencijos* yra nurodytos galimos kompetenecijos, kurias mokytojas gali pasipildyti/pasikeisti atsižvelgdamas į pamokos kontekstą;
* stulpelyje *Pasiekimai* yra nurodyti ugdomi pasiekimas(-ai) raidėmis. Lentelėje raide (pavyzdžiui, A) žymima pasiekimų sritis, raide ir pirmu skaičiumi (pavyzdžiui, A1) žymimas tos pasiekimų srities pasiekimas, o antru skaičiumi (3) – pagrindinis pasiekimų lygis;
* stulpelyje *Tarpdalykinės temos* yra nurodytos galimos tarpdalykinės temos, kurias mokytojas gali pasipildyti/pasikeisti atsižvelgdamas į pamokos kontekstą.

**ETIKOS ILGALAIKIS PLANAS 5 KLASEI**

 UGDOMI ETIKOS PASIEKIMAI:

**1. Saviugda ir savisauga. Aš–Asmuo (A)**

A1.3. Apibrėžia savitumo (unikalumo) sąvoką bei savais žodžiais nusako jo reikšmę žmogui. Analizuoja kūrybiškumo sąvoką, diskutuoja apie kūrybiškumo svarbą, pateikia pavyzdžių, kur reikalingas kūrybiškas mąstymas.

A2.3. Ne tik taiko savistabos įgūdį, bet ir diskutuoja su klasės draugais apie jo svarbą. Savarankiškai pateikia situacijų pavyzdžių, kuriose jautė džiaugsmą ar diskomfortą, vidinius ar išorinius konfliktus. Padedamas analizuoja, kaip neigiamas emocijas, situacijas lengviau išgyventi ar pakeisti jas pozityviomis.

A3.3. Diskutuoja apie geros emocinės bei fizinės sveikatos palaikymo svarbą. Pristato žalingų įpročių padarinius žmogaus gyvenime.

A4.3. Pateikia mokymosi virtualioje erdvėje pavyzdžių, geba rasti ir naudotis skirtingais mokymosi šaltiniais virtualioje erdvėje. Pristato pagrindines taisykles, kurios padės laikytis duomenų apsaugos reikalavimų virtualioje erdvėje.

**2. Dialoginis bendravimas. Aš–Tu (B)**

B1.3. Paaiškina empatijos sąvoką ir jos svarbą žmogaus gyvenime. Pateikia pavyzdžių, kuomet įsijautimas į kito situaciją buvo svarbus ir prasmingas. Pateikia manipuliacijų pavyzdžių.

B2.3. Pateikia pasiūlymų, kaip spręsti konfliktinę situaciją tarp vaikų ir kitų šeimos narių ar tarp mokinių ir mokytojų.

B3.3. Reflektuoja patyčių klausimą, svarsto situacijas, kada susidūrė su patyčiomis, ieško sprendimų, kaip tokių situacijų išvengti.

B4.3. Savarankiškai parašo mandagų laišką draugui virtualioje erdvėje, laikosi mandagaus bendravimo virtualioje erdvėje taisyklių mokymosi platformose, socialiniuose tinkluose .

**3. Socialiniai santykiai. Aš–Mes (C)**

C1.3. Kartu su mokytoju diskutuoja apie šeimose kylančias problemas, tyrinėja ir išvardija keletą būdų, kurie padėtų išvengti tarp šeimos narių kylančių konfliktų.

C2.3. Diskutuoja ir svarsto apie klasėje kylančias konfliktines situacijas, pasiūlo būdų, kaip dialogiškai kalbėtis, susitarti, ieškoti kompromiso.

C3.3. Išvardija keletą problemų, įtampų, kurios kyla tarp skirtingų bendruomenių, siūlo būdų, kaip būtų galima jų išvengti.

C4.3. Diskutuoja apie informacijos šaltinių atsirinkimo svarbą. Analizuoja ir pateikia pavyzdžių, kaip kine atskleidžiamas empatijos Kitam klausimas.

**4. Santykis su pasauliu. Aš–Tai (D)**

D1.3. Pristato strategijas, padedančias saugoti augaliją (savo aplinkoje, šalyje, pasaulyje). Diskutuoja, argumentuoja, kodėl verta saugoti gamtą, rūpintis augalais, paaiškina, kokia augalų reikšmė žmogui. Diskutuoja grupėje, kaip mažinti aplinkos taršą ir neigiamą klimato kaitos poveikį augmenijai.

D2.3. Argumentuoja, kodėl verta saugoti gyvūnus, jais rūpintis. Išvardija, kada žmogus turi prisiimti atsakomybę už gyvūnus bei kokie bus padariniai, jei žmogus atsakomybės neprisiims.

D3.3. Diskutuoja, argumentuoja, kokie yra pagrindiniai ekologijos principai kasdieniame gyvenime, juos pristato.

D4.3. Įgyvendina fotografijos projektą, fotografuoja gamtą, analizuoja ekologines problemas.

**Bendra informacija:**

Mokslo metai \_\_\_\_\_\_\_\_\_\_\_\_\_\_\_

Pamokų skaičius: 1 pamoka per savaitę , iš viso 37 pamokos

Vertinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| **EIL. NR.** | **MOKYMOSI TURINIO TEMA** | **70 proc.****26 val.** | **30 proc.****11 val.** | **Kompetencijos** | **Pasiekimai** | **Tarpdalykinės temos** |
| 1. | Ko mokysimės šiais metais? Supažindinimas su etikos programa, 5 klasės mokymosi turiniu, pasiekimų vertinimo ir įsivertinimo kriterijais. | 1 |  |  |  |  |
| 2. |  26.1.1. Pažįsta savo unikalumą. Ar gerai save pažįstu? | 2 |  | PažinimoKūrybiškumo | A1.3. | Asmens savybių ugdymas. |
| 3. |  26.1.2. Pažįsta savo jausmus: Kas man padeda / galėtų padėti ugdytis kantrybę?  | 2 |  | PažinimoSESG | A2.3. | Asmens savybių ugdymas.Streso įveika. |
| 4. | 26.1.3. Rūpestis dėl savęs ir kitų. Bioetika: mano kūnas.  | 2 |  | PažinimoSESG | A3.3. | Rūpinimasis savo ir kitų sveikata.Žalingų įpročių prevencija. |
| 5. | 26.1.4. Aš ir virtualumas. Kaip galėčiau gyventi pasaulyje, kuriame dar nebūtų išrastas kompiuteris?  | 2 |  | PažinimoSkaitmeninė | A4.3. | Asmens savybių ugdymas.Saugus elgesys.Medijų raštingumas. |
| 6. | 26.2.1. Kitas kaip draugas. Vienatvė ir bičiulystė.  | 2 |  | PažinimoSEGS | B1.3. | Asmens savybių ugdymas. |
| 7. | 26.2.2. Kitas kaip artimas. Konfliktas.  | 2 |  | PilietiškumoSESG | B2.3. | Asmens savybių ugdymas.Streso įveika. |
| 8. | 26.2.3. Kitas kaip svetimas. Kodėl kartais taip nutinka, kad Kitas tampa agresijos objektu?  | 2 |  | PilietiškumoSESG | B3.3. | Asmens savybių ugdymas.Žmogaus teisės, lygios galimybės. |
| 9. | 26.2.4. Virtualus Kitas. Kuo skiriasi realus gyvenimas nuo virtualios realybės?  | 2 |  | SESGSkaitmeninė | B4.3. | Asmens savybių ugdymas.Medijų raštingumas. |
| 10 | 26.3.1. Aš ir šeima. Ar tariuosi su savo šeima?  | 1 |  | KomunikavimoSESG | C1.3. | Asmens savybių ugdymas. |
| 11. |  26.3.2. Aš ir klasės draugai. Bendraamžių pokalbiai.  | 1 |  | KomunikavimoPilietiškumoSESG | C2.3. | Asmens savybių ugdymas. |
| 12. |  26.3.3. Aš ir bendruomenė. Bendri pomėgiai.  | 1 |  | SESGPilietiškumoKultūrinė | C3.3. | Kultūrų įvairovė. |
| 13. | 26.3.4. Aš ir virtuali bendruomenė. Internetas ir cenzūra.  | 1 |  | KomunikavimoPažinimoSkaitmeninėSESG | C4.3. | Kultūros paveldas.Medijų raštingumas.Asmens savybių ugdymas. |
| 14. | 26.4.1. Aš ir augmenija. Kaip tu jautiesi gamtoje?  | 1 |  | KomunikavimoPažinimoPilietiškumoKūrybiškumo | D1.3. | Kultūros paveldas.Ekosistemų, biologinės įvairovės apsauga. |
| 15. | 26.4.2. Aš ir gyvūnija. Kodėl visos gyvybės yra vienodos vertės?  | 1 |  | PažinimoPilietiškumo | D2.3. | Ekosistemų, biologinės įvairovės apsauga. Kultūros paveldas.Asmens savybių ugdymas. |
| 16. | 26.4.3. Aš ir ekologija. Kodėl man turėtų rūpėti planetos likimas?  | 1 |  | KomunikavimoPažinimoPilietiškumo | D3.3. | Asmens savybių ugdymas.Aplinkos apsauga. |
| 17. | 26.4.4. Ekologinių problemų raiška virtualybėje. Ar bandei fotografuoti gamtą?  | 1 |  | KūrybiškumoSkaitmeninėPažinimo | D4.3. | Aplinkos apsauga.Medijų raštingumas. |
| 18. | Ko išmokau per šiuos metus? Refleksija ir įsivertinimas | 1 |  |  |  |  |